Battowia

Battowia (også Bettowia) er ei ubebodd øy i Grenadinene i De små Antiller i Karibia. Øya er en del av Saint Vincent og Grenadinene.
 
Battowia ligger på Grenadabanken og er en del av Grenadinene i Windwardøyene i De små Antiller i Karibia. Den ligger øst for Bequia, med den større naboøya Baliceaux i sørvest. Arealet er 0,71 km². Battowia har et tørt klima og mangler ferskvannskilder. Den har vært benyttet som beiteland for husdyr.

Øya fikk i 1987 status som Battowia Island Wildlife Reserve.

Referanser

Litteratur 
 Russell Fielding og Alison DeGraff Ollivierre: «Saint Vincent and the Grenadines», i Casey D. Allen (red.): Landscapes and Landforms of the Lesser Antilles, (World Geomorphological Landscapes), Cham:  Springer, 2017, s. 223-241

Øyer i Saint Vincent og Grenadinene
Grenadinene